ენ რაისი

ენ რაისი (ინგლ. Anne Rice; დაბადებაშ ჯოხო: ჰოვარდ ალენ ფრენსის ო'ბრაიენი, ინგლ. Howard Allen Frances O'Brien; დ. 4 გჷმათუთა, 1941, ახალი ორლეანი, ლუიზიანა, ააშ — ღ. 11 ქირსეთუთა, 2021, რანჩო-მირაჟი, კალიფორნია, ააშ) — ამერიკალი ჭარუ დო ნოველისტი. თიშ ნახანდეფი უმოსო ორხველჷ გოტიკურ, ეროტიკულ დო ქირსიანული ჟანრიშ ლიტერატურას. შინელი რე ნოველეფიშ სერიული ციკლით "ვამპირიშ ქრონიკეფი". ჸათე სერიეფიშე ჟირ ნოველას რე გერსხილი  ფილმეფი: ინტერვიუ ვამპირიწკჷმა (1994) დო ჭყელეფიშ დიაფალი (2002).

ენ რაისიქ დებად ახალ-ორლეანს, ლუიზიანაშ შტატის. ირდუდჷ კათოლიკეეფიშ ფანიას. რაისი გურაფულენდჷ სან-ფრანცისკოშ უნივერსიტეტის, სოდეთ მიპალუ ბაკალავრიშ დო მაგისტრიშ ხარისხი. რაისიქ ლიტერატურული კარიერა დიჭყჷ 1976 წანას, რომანით ინტერვიუ ვამპირიწკჷმა, ნამუსით უკულ ვამპირიშ სერიაშ შხვა წინგეფქ მაჸუნუ. რაისიშ რომანეფს უღუდჷ დიდი პოპულარობა დო გიმიჩჷ თიშ წინგეფიშ 100 მილიონიშე უმოსი ეგზემპლარქ. ენ რაისიშ ქომონჯი 1961-2002 წანეფს, რდჷ ამერიკალი პოეტი სტენ რაისი.

რესურსეფი ინტერნეტის

 ოფიციალური ვებსაიტი


კატეგორია:ამერიკალეფი
კატეგორია:ამერიკალი ჭარუეფი
კატეგორია:დუნაბადი 1941
კატეგორია:ნაღურა 2021